รัฐบาลไทย-ข่าวทำเนียบรัฐบาล-วธ. ขับเคลื่อน Soft Power ชูอัตลักษณ์ท้องถิ่น เสริมสร้างเศรษฐกิจสู่ชุมชน พร้อมเผยแพร่องค์ความรู้เพื่อสร้างมูลค่าเพิ่มจากวัฒนธรรมไทย ด้วยศิลปะร่วมสมัย
วันอังคารที่ 27 กันยายน 2565
วธ. ขับเคลื่อน Soft Power ชูอัตลักษณ์ท้องถิ่น เสริมสร้างเศรษฐกิจสู่ชุมชน พร้อมเผยแพร่องค์ความรู้เพื่อสร้างมูลค่าเพิ่มจากวัฒนธรรมไทย ด้วยศิลปะร่วมสมัย
วธ. ขับเคลื่อน Soft Power ชูอัตลักษณ์ท้องถิ่น เสริมสร้างเศรษฐกิจสู่ชุมชน พร้อมเผยแพร่องค์ความรู้เพื่อสร้างมูลค่าเพิ่มจากวัฒนธรรมไทย ด้วยศิลปะร่วมสมัย
วธ. ขับเคลื่อนSoft Powerชูอัตลักษณ์ท้องถิ่น เสริมสร้างเศรษฐกิจสู่ชุมชน พร้อมเผยแพร่องค์ความรู้เพื่อสร้างมูลค่าเพิ่มจากวัฒนธรรมไทย ด้วยศิลปะร่วมสมัย
เมื่อวันที่26กันยายน2565นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานพิธีเปิดนิทรรศการโครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม ประจําปีงบประมาณ พ.ศ. 2565 โดยมี นายประสพ เรียงเงิน หัวหน้าผู้ตรวจราชการกระทรวงวัฒนธรรม นายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นายณัฐพงษ์ สงวนจิตร รองผู้ว่าราชการจังหวัดฉะเชิงเทรา นายธรรมนูญ ศรีวรรธนะ รองผู้ว่าราชการจังหวัดเพชรบุรี นางสุภาพรรณ หมั่นเจริญ รองผู้ว่าราชการจังหวัดเชียงราย ดร.สุรภีร์ โรจนวงศ์ นายกสมาคมการค้าส่งเสริมหัตถกรรมไทย/สมาคมส่งเสริมและพัฒนาหัตถกรรมอาเซียน ผู้บริหารกระทรวงวัฒนธรรม ผู้แทนอธิการบดี มหาวิทยาลัยศิลปากร และผู้แทนจากหน่วยงานที่เกี่ยวข้องเข้าร่วม ณ ลานBeacon2 ชั้น 1 ศูนย์การค้าเซ็นทรัลเวิลด์ โดยนิทรรศการฯ ดังกล่าว จัดขึ้นระหว่างวันที่ 26–28 กันยายน 2565
นายอิทธิพล กล่าวว่าSoft Powerเป็นอีกหนึ่งกลไกสําคัญที่รัฐบาลนํามาใช้ขับเคลื่อนเพื่อเพิ่มมูลค่าเศรษฐกิจสร้างสรรค์ สร้างรายได้และภาพลักษณ์ที่ดีให้แก่ประเทศอย่างยั่งยืน โดยกระทรวงวัฒนธรรม (วธ.) ได้ให้ความสําคัญกับการส่งเสริมเศรษฐกิจฐานรากด้วยมิติทางวัฒนธรรม และพัฒนาศักยภาพอุตสาหกรรมวัฒนธรรมให้สามารถแข่งขันได้ในตลาดโลก รวมถึงการนํามิติศิลปะร่วมสมัยทางด้านการออกแบบมาสร้างแรงบันดาลใจในการสร้างสรรค์ผลิตภัณฑ์และบริการทางวัฒนธรรมให้มีความน่าสนใจและโดดเด่น
รัฐมนตรีว่าการกระทรวงวัฒนธรรม กล่าวอีกว่า โครงการฯ นี้ดําเนินการมาตั้งแต่ ปี พ.ศ.2561และได้ค้นหาอัตลักษณ์และสร้างสรรค์ผลงานของท้องถิ่นให้กับ199อําเภอ ใน18จังหวัดเป้าหมายตามยุทธศาสตร์และยังมีแผนดําเนินโครงการฯ ปีงบประมาณ พ.ศ.2566ต่อเนื่องอีกใน3จังหวัด ได้แก่ จังหวัดลพบุรีจังหวัดนครนายก และจังหวัดนครปฐม ซึ่งผลงานที่ผ่านมาประสบความสําเร็จอย่างสูง ในการนําทุนทางวัฒนธรรมมาสร้างเป็นคอนเทนต์และพัฒนาต่อยอดด้านการออกแบบอัตลักษณ์ของชุมชนในรูปแบบร่วมสมัย สร้างมูลค่าเพิ่มให้กับสินค้าชุมชน เช่น สินค้าทางเกษตร สินค้าด้านแปรรูปอาหาร สินค้าวัฒนธรรม ในรูปแบบบรรจุภัณฑ์ การออกแบบตกแต่งภายใน สถาปัตยกรรม ลวดลายผ้า โลโก้อําเภอ สีอัตลักษณ์อําเภอ หรือแม้แต่การออกแบบฟอนต์อักษรที่มาจากอัตลักษณ์จังหวัด ซึ่งสามารถนําไปประยุกต์ใช้ได้หลากหลาย เป็นต้น
สําหรับในปีงบประมาณ พ.ศ.2565สํานักงานศิลปวัฒนธรรมร่วมสมัย ได้ร่วมกับมหาวิทยาลัยศิลปากร และ3จังหวัด ได้แก่ จังหวัดน่าน จังหวัดประจวบคีรีขันธ์และจังหวัดฉะเชิงเทรา ได้สร้างสรรค์ผลงาน จํานวน34ผลงาน จาก34อําเภอ ตอกย้ําคุณค่าของวัฒนธรรมพื้นถิ่น สร้างความตระหนักรู้ให้กับคนในชุมชนมีการเรียนรู้ ระดมความคิดผ่านภาครัฐ ภาคเอกชน ปราชญ์ชาวบ้าน และประชาชน ทําให้เข้าใจการต่อยอด วัฒนธรรม ถือเป็นต้นแบบกระบวนการทํางานให้สังคมท้องถิ่นมีความเข้าใจและภูมิใจในอัตลักษณ์ อันจะนําไปสู่การเพิ่มพูนรายได้ในแนวทางของเศรษฐกิจสร้างสรรค์อย่างเป็นรูปธรรมและยั่งยืน โดยภายในงานนิทรรศการฯ ประกอบด้วย ส่วนจัดแสดงผลงานและองค์ความรู้การออกแบบที่ได้แรงบันดาลใจมาจากอัตลักษณ์ท้องถิ่นของ3จังหวัดเป้าหมาย และส่วนจัดแสดงและจําหน่ายสินค้าจากชุมชน/ผู้ประกอบการที่เข้าร่วมโครงการฯ และนําไปพัฒนาต่อยอดจนประสบความสําเร็จ
รัฐมนตรีว่าการกระทรวงวัฒนธรรม กล่าวด้วยว่า โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม เป็นโครงการที่ช่วยขับเคลื่อนเศรษฐกิจสร้างสรรค์โดยใช้ทุนทางวัฒนธรรม ซึ่งสอดคล้องกับนโยบายสําคัญของรัฐบาลในการเพิ่มศักยภาพให้กับสินค้าและบริการทางวัฒนธรรมของไทย เสริมสร้างเศรษฐกิจฐานรากให้เข้มแข็ง สร้างความมั่นคง มั่งคั่ง และยั่งยืน ให้แก่ประเทศไทยในทุกมิติ